2. ลักษณะการประกอบธุรกิจ

บริษัท อุตสาหกรรม อีเล็คโทรนิคส์ จำกัด (มหาชน)
ปัจจุบันเป็นผู้ผลิตและจำหน่ายอุปกณ์สารกึ่งตัวนำ อย่างครบวงจร โดยเป็นผู้ผลิตและจำหน่าย
แผ่นซิลิคอนเวเฟอร์ ซึ่งเป็นวัตถุดิบที่สำคัญในการผลิต Diodes รวมทั้งเป็นผู้ผลิต ออกแบบ
และจำหน่าย Diodes และ Transistors ซึ่งเป็นอุปกรณ์พื้นฐานที่สำคัญในวงจรอิเล็กทรอนิกส์

บริษัท มีจุดมุ่งหมายที่จะเป็นผู้นำอย่างยั่งยืนในอุตสาหกรรมการผลิตอุปกรณ์สารกึ่งตัวนำประเภท
ไดโอด เพื่อ ตอบสนองความต้องการของผู้ใช้ที่มีการเปลี่ยนแปลงอยู่ตลอดเวลาตามการเปลี่ยนแปลง
เทคโนโลยีโดยจะมุ่งมั่นคุณภาพ และบริการเพื่อความพึงพอใจสูงสุดของลูกค้า โดยบริษัทมีวิสัยทัศน์
จะสร้างตราสินค้า“ EIC” ให้โดดเด่น
และเป็นที่ยอมรับในเรื่องคุณภาพจากผู้ผลิตชั้นนำในอุตสาหกรรมต่างๆทุกประเภททั่วโลก

ลูกค้าของบริษัท

กลุ่มลูกค้ารายสำคัญของบริษัท ประกอบด้วย 1) บริษัทที่เป็นผู้ผลิตและเป็นเจ้าของยี่ห้อสินค้า
(Original Brand Name Producer) 2)
บริษัทรับจ้างผลิตหรือประกอบให้กับผู้ผลิตเครื่องใช้ไฟฟ้าและอุปกรณ์อิเล็กทรอนิกส์ในอุตสาหกรรมต่าง
ๆ (OEM) 3) บริษัทที่จำหน่ายอุปกรณ์สารกึ่งตัวนำ (Trading Firm) และ 4)
บริษัทที่เป็นผู้ผลิตชิ้นส่วนและอุปกรณ์สารกึ่งตัวนำ (OCM )

ลักษณะการจำหน่าย

ในปี 2550 บริษัทมีจำหน่ายผ่านตัวแทนจำหน่ายในต่างประเทศ (Sole Agents) ร้อยละ 71.16
และจำหน่ายโดยตรงให้กับลูกค้าทั่วไป ประมาณร้อยละ 28.84 ในปี 2550

การตลาดและภาวะการแข่งขัน

ปัจจัยความสำเร็จในการดำเนินงานของบริษัท และกลยุทธ์ทางการตลาดที่สำคัญมีดังนี้

1.  การลงทุนในโครงการผลิตแผ่น ซิลิคอนเวเฟอร์
    ทำให้บริษัทมีความสามารถในการแข่งขันในเรื่องต้นทุนการผลิตสินค้าที่ต่ำลงและคุณภาพดีขึ้น

2.  การผลิตแผ่นซิลิคอนเวเฟอร์ และ Chip เอง
    ทำให้บริษัทมีความสามารถในการพัฒนาผลิตภัณฑ์ใหม่ได้มากขึ้น

3.  บริษัทดำเนินนโยบาย เน้นคุณภาพสินค้าเป็นหลัก
    โดยมีเป้าหมายลูกค้าระดับบนที่มีความจงรักภักดีต่อตราสินค้า (Brand Loyalty)
    จึงทำให้มีคู่แข่งน้อยกว่าลูกค้าในระดับล่างที่มีการแข่งขันที่ราคาถูกกว่า

4.  การสร้างความหลากหลายในตัวผลิตภัณฑ์ของบริษัท
    เพื่อให้ลูกค้าสามารถซื้อสินค้าจากบริษัทได้หลายรายการโดยไม่ต้องแยกซื้อจากหลาย ๆ บริษัท
    เป็นการอำนวยความสะดวกและสร้างความมั่นใจให้กับลูกค้า

5.  ความรวดเร็วในการส่งมอบสินค้าด้วย Leadtime ที่สั้นกว่าผู้ผลิตรายอื่น โดยบริษัทมี Lead
    Time ประมาณ 2 สัปดาห์

6.  บริษัทมีตัวแทนจำหน่าย อยู่ในประเทศต่างๆทั่วโลก เพื่อให้บริการลูกค้าในประเทศต่างๆ ดังนี้

  6.1 EIC Semiconductor Inc. ในสหรัฐอเมริกา

  6.2 EIC International Co., Ltd. ฮ่องกง

  6.3 Sunlight Electronics (HK) Ltd. ฮ่องกง

  6.4 Sunlight China ในจีน

  6.5 EIC Semi Ltd. ในอังกฤษ

ประวัติความเป็นมาและพัฒนาการของบริษัท

ปี 2527 นายศราวุธ จินต์วุฒิ ก่อตั้งบริษัท อุตสาหกรรม อีเล็คโทรนิคส์ (ยูเอสเอ) จำกัด
โดยมีโรงงานแห่งแรกที่นิคมอุตสาหกรรมลาดกระบัง

ปี 2533 เริ่มผลิตอุปกรณ์สารกึ่งตัวนำ ประเภทไดโอด

ปี 2539 เพิ่มทุนจดทะเบียนและทุนชำระแล้วเป็น 300 ล้านบาท

ปี 2540-2543 ได้รับมาตรฐาน ISO 9001 และ ISO 14001 จากบริษัท SGS Yarsley
International Certificational Services ประเทศอังกฤษ

ปี 2545 เพิ่มผลิตภัณฑ์ใหม่ คือ Glass Diodes และ SMD (Surface Mounted Devices)
ซึ่งได้รับการส่งเสริมการลงทุนจาก BOI

ปี 2546 ดำเนินการแปรสภาพบริษัทเป็นบริษัทมหาชน เปลี่ยนชื่อเป็น บริษัท อุตสาหกรรม
อีเล็คโทรนิคส์ จำกัด (มหาชน) เพิ่มทุนจดทะเบียนและทุนชำระแล้วเป็น 400 ล้านบาท
นำบริษัทเข้าจดทะเบียนในตลาดหลักทรัพย์แห่งประเทศไทย และเริ่มซื้อขายหลักทรัพย์เมื่อวันที่ 22
ธันวาคม 2546 ในหมวดชิ้นส่วน

  อีเล็คโทรนิคส์ ใช้ชื่อในการซื้อขายหลักทรัพย์ว่า “EIC”

ปี 2549 ขยายธุรกิจเป็นผู้ผลิตและจำหน่ายแผ่นซิลิคอนเวเฟอร์(Silicon Wafer) ทั้งชนิด Open
Junction และ Glass Passivated Processed (GPP)

ปี 2550 ได้รับการรับรองมาตรฐาน ISO/TS 16949 จากบริษัท SGS Yarsley
International Certificational Services ประเทศอังกฤษ